Հայ ժողովուրդն է իր ճակատագրի որոշողն ու պատասխանատուն. Նիկոլ Փաշինյան
2019.08.05 21:31
Համահայկական խաղերին ընդառաջ Ստեփանակերտի Վերածննդի հրապարակում հավաք կազմակերպելու նպատակն է ուղերձ հղել հայությանը, անդրադարձ կատարել մի քանի կարևոր հարցերի: Վերածննդի հրապարակում իր ելույթում այս մասին նշեց ՀՀ վարչապետ Նիկոլ Փաշինյանը:
«Խոսվում է այն մասին, թե 2018-ին տեղի ունեցած հեղափոխությունը նոր իրողություններ է հաստատել ՀՀ-ում: Խոսվում է այն մասին, որ այս նոր իրողություններն իրենց ուղղակի ազդեցությունը պետք է ունենան Սփյուռքի և Արցախի կյանքի վրա: Այսօր քննարկվում է, թե ինչպիսին պետք է լինի այդ ազդեցությունը: Դրա համար նախ պետք է գնահատել հեղափոխության էությունը»,-«Արմենպրես»-ի հաղորդմամբ ասաց Նիկոլ Փաշինյանը: Նա ընդգծեց, որ 2018 թվականի իրադարձությունները կոչվում էին ոչ բռնի, թավշյա, ժողովրդական հեղափոխություն: Ըստ նրա՝ անվանումը խոսում այն մասին, որ ինչպես պլանավորվել էր, այնպես էլ հեղափոխությունն իրականացվեց ոչ բռնությամբ: Հեղափոխությունը ցնցումներ չբերեց որևէ ոլորտում՝ սկսած բանկային համակարգից, վերջացրած տնտեսությամբ ու քաղաքականությունով:
53654 դ.